CELEX: C2006/237/22
Language: hu
Date: 2006-09-30 00:00:00
Title: T-218/06. sz. ügy: 2006. augusztus 16-án benyújtott kereset – Neurim Pharmaceuticals (1991) kontra OHIM – Eurim-Pharm Arzneimittel (Neurim PHARMACEUTICALS)

30.9.2006   
            
            
               HU
            
            
               Az Európai Unió Hivatalos Lapja
            
            
               C 237/12
            
         2006. augusztus 16-án benyújtott kereset – Neurim Pharmaceuticals (1991) kontra OHIM – Eurim-Pharm Arzneimittel (Neurim PHARMACEUTICALS)
   (T-218/06. sz. ügy)
   (2006/C 237/22)
   A keresetlevél nyelve: német
   Felek
   
      Felperes: Neurim Pharmaceuticals (1991) Ltd (Tel Aviv, Izrael) (képviselő: M. Kinkeldey, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Eurim-Pharm Arzneimittel GmbH
   Kereseti kérelmek
   
               —
            
            
               az Elsőfokú Bíróság helyezze teljes egészében hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 74/2006-1. sz. ügyben 2006. június 2-án hozott határozatát;
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: a „Neurim PHARMACEUTICALS” ábrás védjegy az 5. és 10. osztályba tartozó áruk tekintetében.
   
      A felszólalási eljárásban hivatkozott védjegy vagy megjelölés jogosultja: Eurim-Pharm Arzneimittel GmbH.
   
      A hivatkozott védjegy vagy megjelölés: az „EURIM-PHARM” szóvédjegy (nemzeti védjegy és a 667 899 lajstromszámú közösségi védjegy), és az „Eurim-Pharm GmbH” védjegyhez fűződő jogok az 5. osztályba tartozó áruk tekintetében.
   
      A felszólalási osztály határozata: a felszólalást elfogadta, és a kérelmet elutasította.
   
      A fellebbezési tanács határozata: a fellebbezést elfogadhatatlannak nyilvánította.
   
      Jogalapok: a 40/94/EK rendelet (1) 59. cikkének, valamint a 2868/95/EK rendelet (2) 48., 49. és 96. szabályainak megsértése, a 40/94 rendelet 78. és 78a cikkeinek megsértése, az OHIM saját határozataihoz való kötöttsége elvének és az arányosság elvének megsértése.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.)
   
      (2)  A közösségi védjegyről szóló 40/94/EK tanácsi rendelet végrehajtásáról szóló, 1995. december 13-i 2868/95/EK bizottsági rendelet (HL 1995., L 303., 1. o.; magyar nyelvű különkiadás 17. fejezet, 1. kötet, 189. o.)